Fem M. Flores

Si Eufemio "Fem" M. Flores, natawo sa Loay, Bohol, usa ka aktibong haligi ug sakop sa mga kapunongan sa mga magsusulat sama sa LUDABI ug BATHALAD-Mindanao. Gani, siya man ang kasamtangang presidente sa BM puli kang Marcelo A. Geocallo kansang duha ka termino napupos niadtong Mayo 2006.

Edukasyon ug Panarbaho
Natapos niya ang silid nga BSE ug BSEED. Kanhi faculty member siya sa Xavier University, credit investigator sa Singer Sewing Machine Company, area manager sa Moly Marketing, ug sa Comprehensive Annuity Plan, executive vice-president usab siya sa Medical Center College ug nahimo pa gayod nga project administrator sa Iligan Habitat for Humanity ug nahimo usab siyang legislative officer II sa opisina ni kanhi Senate President Marcelo B. Fernan.

Sa pagkakaron, gipangunahan niya sa pagdumala ang kaugalingon niyang patigayon, ang Solver Marketing ug siya usab ang publikador ug editor sa Boracay Tour Bulletin .

Pamilya
Minyo siya kang Diana Espacio Fernan nga taga Bonifacio, Misamis Occidental. Bulahan kaayo sila nga gigasahan og lima ka anak: Si Kenneth nga usa ka radiologist, Emelynne nga nakatapos nga cum laude sa Accountancy, Mabelle nga usa na ka Doctor of Medicine, Dino usa ka gradwado sa Information Technology, samtang ang kamanghoran nga si Vic Angelo talitapos na sa hayskol.

Pagkahilambigit og mga Organisasyon
 Kanhi presidente sa mosunod: Iligan Jaycee, Kiwanis Club of Iligan, Iligan Toastmasters Club, LUDABI (nasodnong pamunoan), Grand Knight sa K of C Council 8167, Faithful Navigator sa Knight of Columbus (Manuel L. Quezon Assembly).
 Nahimo usab siyang gobernador sa distrito sa Toastmasters Division B2, ug ingon man usab sa LUDABI.
 Kanhi district treasurer usab sa Kiwanis International, Philippine South District ug upat ka tuig siyang nagagunit sa katungdanan sa Philippine Jaycee Senate.
 Coordinator usab siya sa Galing Pilipino Movement diin sa samang higayon, sakop usab siya sa Boracay Foundation, Inc. ug sa Boracay Disastar Coordinating Team.

Mga Pasidungog
 Most Outstanding Jaycee, 1984
 Outstanding Kiwanis Secretary (usa ka international award sa milabayng pipila ka tuig)
 Most Outstanding JCI Senate Philippine Director, 1987 (nasodnong pasidungog), ug
 Usa ka national award nga gitunol kaniya ni Chairman Roberto Pagdanganan (2002) sa Cooperative Development Authority (CDA), 2002, sa iyang Binisaya nga hubad sa New Cooperative Laws of the Philippines. 
 Sa tuig 2006, gitunol kaniya ang usa ka pasidungog gikan kang Philippine National Police Director Gen. Arturo Lomibao didto sa Boracay tungod sa iyang matinud-anong pag-abag sa kalihokan kalabot sa pamolis sa maong pulo.
 Pinakamalibog sa balat ng lupa.

Panulat
Sa natad sa panulat, daan nang nagbansiwag ang iyang agi tungod kay dili siya tigmud-ok ug gibatonan niya ang hiyas sa pagka matawa. Mananaog siya sa tigi sa sinulatay og Gitikgitik didto sa Maramag, Bukidnon sa tuig 2002 diin nailok niya ang Una ug Ikaduhang Ganti nga gilut-oran pa gayod og laing pasidungog.

Ang iyang balak nga nag-ulohan og Marosep nahimong balak sa semana sa Bisaya Magasin ug napatik usab sa libro nga Kawit sa Buntagon.

Sa kritisismo ni Dr. Erlinda K. Alburo sa Sun*Star Daily, nakaangkon usab ang maong balak og luna sa pagdalayeg sa direktor sa Cebuano Studies Center.

Mga basahon
 Barangay Justice (isip taghubad ngadto sa Binisaya)
 New Cooperative Laws of the Philippines (taghubad)
 Peace Builder (taghubad)
 Kawit sa Buntagon

Mga Pilipinong magsusulat
Mga magsusulat sa Sinugboanon